CELEX: C2005/217/07
Language: el
Date: 2005-09-03 00:00:00
Title: Απόφαση του Δικαστηρίου (τρίτο τμήμα), της 2ας Ιουνίου 2005, στην υπόθεση C-378/02 (αίτηση του Hoge Raad για την έκδοση προδικαστικής αποφάσεως): Waterschap Zeeuws Vlaanderen κατά Staatssecretaris van Financiën (ΦΠΑ — Επενδυτικό αγαθό κτηθέν από οργανισμό δημοσίου δικαίου — Δημόσια αρχή — Πράξη πραγματοποιηθείσα υπό την ιδιότητα του υποκειμένου στον φόρο και πράξη πραγματοποιηθείσα υπό την ιδιότητα του μη υποκειμένου στον φόρο — Δικαίωμα εκπτώσεως και διακανονισμού)

3.9.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 217/4
            
         
      ΑΠΌΦΑΣΗ ΤΟΥ ΔΙΚΑΣΤΗΡΊΟΥ
   
   (τρίτο τμήμα)
   της 2ας Ιουνίου 2005
   στην υπόθεση C-378/02 (αίτηση του Hoge Raad για την έκδοση προδικαστικής αποφάσεως): Waterschap Zeeuws Vlaanderen κατά Staatssecretaris van Financiën (1)
   
   (ΦΠΑ - Επενδυτικό αγαθό κτηθέν από οργανισμό δημοσίου δικαίου - Δημόσια αρχή - Πράξη πραγματοποιηθείσα υπό την ιδιότητα του υποκειμένου στον φόρο και πράξη πραγματοποιηθείσα υπό την ιδιότητα του μη υποκειμένου στον φόρο - Δικαίωμα εκπτώσεως και διακανονισμού)
   (2005/C 217/07)
   Γλώσσα διαδικασίας: η ολλανδική
   Στην υπόθεση C-378/02, με αντικείμενο αίτηση εκδόσεως προδικαστικής αποφάσεως δυνάμει του άρθρου 234 ΕΚ, που υπέβαλε το Hoge Raad (Κάτω Χώρες) με απόφαση της 18ης Οκτωβρίου 2002, η οποία περιήλθε στο Δικαστήριο στις 21 Οκτωβρίου 2002, στο πλαίσιο της δίκης Waterschap Zeeuws Vlaanderen κατά Staatssecretaris van Financiën, το Δικαστήριο (τρίτο τμήμα), συγκείμενο από τους A. Rosas, πρόεδρο τμήματος, J.-P. Puissochet, S. von Bahr (εισηγητή), J. Malenovský και U. Lõhmus, δικαστές, γενικός εισαγγελέας: F. G. Jacobs γραμματέας: M. Μúgica Arzamendi, κύρια υπάλληλος διοικήσεως, εξέδωσε στις 2 Ιουνίου 2005 απόφαση με το ακόλουθο διατακτικό:
   Ο οργανισμός δημοσίου δικαίου ο οποίος αγοράζει ένα επενδυτικό αγαθό ως φορέας δημόσιας εξουσίας, υπό την έννοια του άρθρου 4, παράγραφος 5, πρώτο εδάφιο, της έκτης οδηγίας 77/388/ΕΟΚ του Συμβουλίου, της 17ης Μαΐου 1977, περί εναρμονίσεως των νομοθεσιών των κρατών μελών, των σχετικών με τους φόρους κύκλου εργασιών — Κοινό σύστημα φόρου προστιθεμένης αξίας: ομοιόμορφη φορολογική βάση, και ο οποίος, στη συνέχεια, πωλεί τα αγαθό αυτό ως υποκείμενος στον φόρο δεν τυγχάνει, στο πλαίσιο της πωλήσεως αυτής, διακανονισμού, υπό την έννοια του άρθρου 20 της έκτης οδηγίας, προκειμένου να εκπέσει τον καταβληθέντα κατά την αγορά του αγαθού ΦΠΑ.
   
      (1)  ΕΕ C 7 της 11.01.2003.